Objava izreka odločbe o vpisu politične stranke v register političnih strank in grafične upodobitve znaka stranke:

Številka odločbe: 2153-8/2026/5 (00723-03)

V register političnih strank se vpiše politična stranka z imenom Neodvisna lista Ljudje za Ljudi, s skrajšanim imenom Ljudje za Ljudi in s sedežem v Podgorju pri Pišecah, Podgorje pri Pišecah 77 a. Znak (logotip) stranke predstavlja napis »Ljudje za Ljudi« v stilizirani črkovni vrsti Sweet Cherry Regular, v primarni oranžni barvi (C0 M70 Y100 K0; PANTONE 165; R243 G112 B33) na beli podlagi. V osrednjem delu znaka se nahaja grafični element treh stiliziranih človeških figur,  oblikovanih z enotno, zaobljeno linijo, ki simbolizirajo povezanost, sodelovanje in skupnost. Grafični element je izveden v isti primarni oranžni barvi (C0 M70 Y100 K0; PANTONE 165; R243 G112 B33) in je oblikovno usklajen s tipografijo napisa. Znak je oblikovan kot enotna vizualna celota, pri čemer grafični element funkcionalno in vizualno povezuje levi in desni del besedila. 

Kot zastopnik politične stranke Neodvisna lista Ljudje za Ljudi se v register političnih strank vpiše Jure Krošl, roj. 3. 2. 1988, državljan Republike Slovenije, s stalnim prebivališčem: Gradnikova ulica 3, Brežice. 

Matična številka politične stranke je: 2949113000.

